b'\n_START_ARTICLE_\nJanez Duhovnik\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1965 na ljubljanski Fakulteti za gradbeni\xc5\xa1tvo in geodezijo in prav tam 1985 tudi doktoriral. Sprva je bil konstruktor pri podjetju Gradis. Leta 1969 se je zaposlil na Fakulteti za gradbeni\xc5\xa1tvo in geodezijo v Ljubljani, od 1991 kot redni profesor. Napisal je u\xc4\x8dbenik Statika linijskih konstrukcij I. (COBISS) Leta 2000 je postal urednik Gradbenega vestnika. Je \xc4\x8dlan zdru\xc5\xbeenja gradbenih in\xc5\xbeenirjev in tehnikov Slovenije. V raziskovalnem delu se je posvetil raziskavam podajnosti stropov pri vodoravni obte\xc5\xbebi stavb, metodam ra\xc4\x8dunalni\xc5\xa1kega projektiranja monta\xc5\xbenih betonskih konstrukcij in armatur ter njihovo robotizirano sestavljanje. Napisal je ve\xc4\x8d znanstvenih in strokovnih \xc4\x8dlankov.'